பி. சி. அலெக்சாண்டர்

முனைவர். படிஞ்ஞாரெதலக்கல் செரியன் அலெக்சாண்டர்    (Padinjarethalakal Cherian Alexander, மார்ச்சு 20, 1921 - ஆகத்து 10, 2011) ஓர் முன்னாள் இந்தியக்  குடியுரிமை பணியாளரும் பின்பு அரசியல்வாதியாக விளங்கியவருமாவார்.  இந்திய ஆளுநராக  தமிழகத்தில் 1988 முதல் 1990 வரையும் மகாராட்டிரத்தில் 1993 முதல் 2002 வரையும் பணியாற்றி யுள்ளார். மகாராட்டிர ஆளுநராகப் பணியாற்றியக் காலத்தில் கோவாவின் ஆளுநர் பொறுப்பையும் கூடுதலாக 1996 முதல் 1998 வரை மேற்பார்த்துள்ளார்.  29 சூலை 2002 முதல் 2 ஏப்ரல் 2008 வரை மகாராட்டிர மாநிலத்திலிருந்து மாநிலங்களவை உறுப்பினராக செயல்பட்டுள்ளார்.http://164.100.47.5/Newmembers/alphabeticallist_all_terms.aspx - Members of Rajya Sabha

அவரது குடியுரிமைப்பணிக் காலத்தில் வணிகத்துறை அமைச்சகத்திலும் பல ஐக்கிய நாடுகள் செயலகத்திலும் சிறப்புற பணியாற்றியுள்ளார். முன்னாள் பிரதமர் இந்திரா காந்தியின் முதன்மை செயலராக பணியாற்றிய காலமும் குறிப்பிடத்தக்கது.

 தனிவாழ்வு 
அவரது சொந்த ஊர் கேரள மாநிலம் மாவேலிக்கரா ஆகும். தனது ஓய்விற்குப் பின்பு சென்னை கோட்டூர்புரம் அருணாச்சலம் தெருவில் வசித்திருந்தார். 5 ஆண்டுகளாக புற்றுநோயால் பாதிக்கப்பட்டு  முகப்பேரில் உள்ள மதராஸ் மெடிகல் மிசன் மருத்துவமனையில் சிகிட்சை பெற்று வந்தார். நோய் தீவிரமடைந்ததை அடுத்து சிகிட்சை பலனின்றி ஆகத்து 10, 2011 அன்று காலையில் மரணமடைந்தார். அவருக்கு அக்கம்மா என்ற மனைவியும், ஜவஹர் அலெக்சாண்டர், அசோக் அலெக்சாண்டர் என்ற மகன்களும், குமாரி, ரஜினி ஆகிய மகள்களும் உள்ளனர்.தமிழக முன்னாள் கவர்னர் அலெக்சாண்டர் மரணம்  தினகரன் செய்தி பதிவு செய்த நாள் - 11 ஆகத்து,2011

 எழுத்துக்கள் 
பல ஆய்வுக் கட்டுரைகளை பதிப்பித்துள்ள  அலெக்ஸாண்டர் கீழ்வரும் ஆங்கில நூல்களை வெளியிட்டுள்ளார்:
 இந்திராகாந்தியுடனான எனது ஆண்டுகள் - "My Years with Indira Gandhi"
 மக்களாட்சியின் ஆபத்துக்கள் - "The Perils of Democracy"
 புதிய ஆயிரவாண்டில் இந்தியா - "India in the New Millennium"

 மேற்கோள்கள் 

 வெளியிணைப்புகள் 
 An interview
 Profile on Government of Maharashtra website 
 தமிழக முன்னாள் ஆளுநர் பி.சி.அலெக்ஸாண்டர் மரணம்-ராஜிவை பிரதமராக்கியவர்! தட்ஸ்தமிழ் இணையதளத்தில் வாழ்க்கை வரலாறு

பகுப்பு:1921 பிறப்புகள்
பகுப்பு:2011 இறப்புகள்
பகுப்பு:இந்திய அரசியல்வாதிகள்
பகுப்பு:கோவாவின் ஆளுநர்கள்
பகுப்பு:மகாராட்டிர ஆளுநர்கள்
பகுப்பு:தமிழ்நாடு ஆளுநர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:ஆலப்புழை மாவட்ட மக்கள்
பகுப்பு:அண்ணாமலைப் பல்கலைக்கழக முன்னாள் மாணவர்கள்